4. TAVASZI ENDOKRIN TOVÁBBKÉPZŐ TANFOLYAM (TETT)
2017-03-16 - 2017-03-18 | Magyarország, 8230 Balatonfüred, Széchenyi utca 16., Flamingó Wellness és Konferencia Hotel****
Tudományos kapcsolattartó: Kovács László
E-mail cím: newirendezveny@newinstant.hu
Munkahely neve: MH Egészségügyi Központ II. Belgyógyászati Osztály Endokrin Részleg
Munkahely címe: Magyarország###

Szervező: Kaposvári Krisztina
E-mail cím: newirendezveny@newinstant.hu
Munkahely neve: New Instant Szervezőiroda
Munkahely címe: Magyarország#Budapest#Máriaremetei út 41.#1028
Tel: 061 212-3014, 0630/221-1513
Fax: 061 225-0304

Információ:
Tisztelt Kolléganő és Kolléga!

Az MH Egészségügyi Központ II. Belgyógyászati Osztály Endokrin Részlege tisztelettel meghívja Önt 4. Tavaszi Endokrin Továbbképző Tanfolyamára. Céljaink változatlanok: igyekszünk átadni az endokrinológiával kapcsolatos legfrissebb ismereteket endokrinológusoknak, szakorvosjelölteknek, gyermekgyógyászoknak, nőgyógyászoknak, belgyógyászoknak, háziorvosoknak, PhD hallgatóknak (számukra is akkreditált a tanfolyam), és minden érdeklődőnek.

A korábbi évekből jól ismert Quo vadis glandula thyreoidea és Hypophysis nap programja mellett bővebben foglalkozunk majd az endokrinológiai egyéb területeivel; így az új diagnosztikus lehetőségekkel, a jelen és közeljövő új gyógyszereivel, a legfrissebb endokrin irányelvekkel. Külön angol nyelvű blokkban hallhatunk előadásokat külföldi szaktekintélyektől, mindemellett mini-symposiumok is színesíti tanfolyamunkat. Remélem, a mellékelt program, a neves magyar és külföldi előadók felkeltik az Ön érdeklődését is.

A tanfolyam tesztvizsgával zárul; sikeres vizsga esetén 48 kreditpont („szakmai pont”) kerül jóváírásra.

SZAKDOLGOZÓI Tanfolyam

A 2013-ban és 2015-ben is megrendezett tanfolyam az endokrin munkacsoportokban dolgozó asszisztensnők, nővérek körében nagy sikert aratott. Ezért 2017-ben is szervezünk ilyen kurzust. Kérjük, tegyék lehetővé, illetve serkentsék és támogassák, hogy érdeklődő kolléganőik részt vehessenek ezen az akkreditált, egy napos programon, hiszen az endokrin team-munka megköveteli a szakdolgozók megfelelő képzettségét is.

A részvételi díj 5000 Ft; 20 kreditpont adható.

A TETT helyszíne 2017-ben is a balatonfüredi Flamingó Hotel; a 4****szálloda a tudományos programok után a relaxációs lehetőségek széles skáláját biztosítja az ott szállást foglalóknak (részletesebben: www.flamingohotel.hu).

Reméljük, részvételével Ön is hozzájárul a 4. TETT sikeréhez!
